**Informații admitere Teologie Ortodoxă Pastorală, Chișinău**

Universitatea „Alexandru Ioan Cuza” din Iași

Facultatea de Teologie Ortodoxă

Specializarea Teologie Ortodoxă Pastorală

Locația Chișinău, Republica Moldova

**Teologie ortodoxă pastorală (sub rezerva publicării în HG )**, învățământ cu frecvență, **30** **de locuri la** **buget, cu bursă**

**Avanteje:**

* + studiezi acasă, obţii o diplomă a unei universităţi din spaţiul UE;
  + diplomele sunt recunoscute în toată lumea;
  + programe didactice şi conţinuturi de înalt nivel academic, cu cadre didactice de la universitatea ieşeană;
  + oportunitățile oferite de beneficiile programului ERASMUS și de parteneriatele încheiate de Facultatea de Teologie Ortodoxă;
  + accesul studenților Extensiunii în cantina Universității de Stat din Moldova;
  + posibilitatea cazării, contra-cost, în căminele studențești propria Universității de Stat din Moldova;
  + participarea la proiecte comune cu studenții de la locația din Iași;
  + posibilitatea găsirii unui job bun după absolvire;

**Calendar admitere**

**Înscrierea candidaților**:

- ***sesiunea I (iulie)*** – 10-15 iulie 2023

- ***sesiunea a II-a (septembrie)*** – 4-6 septembrie 2023

**Aceasta se va realiza on-line (<https://admitere.uaic.ro/admitere-licenta/> ) și la sediul Capelei „Întâmpinarea Domnului” a Universității de Stat din Moldova, Sala „Protoiereu Mihail Ceachir”.**

**Selecţia candidaţilor şi afişarea rezultatelor**: 7 - 8 septembrie 2023.

Admiterea se realizează conform Anexei nr. 2 la OMEN nr. 3900/16.05.2017 – METODOLOGIA de școlarizare a românilor de pretutindeni în învăţământul superior de stat din România, pe locuri de studii fără plata taxelor de școlarizare, dar cu bursă, respectiv, fără plata taxelor de școlarizare, dar fără bursă, începând cu anul universitar 2017-2018.

## **Concursul de admitere:**

**Teologie Ortodoxă Pastorală -**  **extensiunea din Chişinău, Republica Moldova**

**Probă vocațională**  (oral): *Dicție şi aptitudini muzicale* ‐ (probă eliminatorie cu calificativ **admis/respins**)  **(**absolvenții Seminarului Teologic Liceal NU susțin această probă).

**Media generală de admitere se calculează după următoarea formulă:**

**- 100% – Nota generală a anilor de studii**

**DEPARTAJARE:**

**Criteriile de departajare** pentru candidații cu aceeași medie de admitere aflați pe ultimele locuri sunt **media de la examenul de bacalaureat** și, dacă este cazul, media generală obținută în ultima clasă de studii liceale.

**ACTELE**

## necesare pentru înscriere la concursul de admitere – studii universitare de LICENŢĂ

## sesiunea iulie/septembrie 2023

* dosar tip plic;
* certificat de naştere (copie);
* carte de identitate (copie);
* certificatul de căsătorie sau documentul care atestă schimbarea numelui (dacă este cazul) (copie);
* fişa tip de înscriere (formular ce se pune la dispoziţia candidatului la înscriere);
* diploma de bacalaureat obţinută în România/adeverinţa de absolvire a bacalaureatului (în cazul candidaţilor promoţia 2023) (în original şi copie) sau ATESTAT de echivalare emis de C.N.R.E.D.
* foaie matricolă de la liceu sau seminar (în original şi copie); **candidaţii care au absolvit şcoala profesională sau şcoala de cântăreţi bisericeşti vor prezenta şi foaia matricolă** (în original și copie) **pentru aceşti ani de studiu;**
* diploma universitară (dacă este cazul) (în original şi copie) ;
* **olimpicii** vor prezenta diploma de olimpic (în original și copie);
* certificatul sau adeverinţa de botez (în original şi copie);
* **binecuvântarea Chiriarhului (Episcopului) de care aparţine candidatul;** apartenenţa este dată în funcţie de domiciliul stabil al candidatului. Candidatul se va adresa sectorului de resort al (Arhi)Episcopiei respective (se obţine personal);
* recomandare de la preotul din parohia în care are domiciliul stabil candidatul[[1]](#footnote-1).
* adeverinţă medicală tip, eliberată în ultimele 6 luni, care să se menţioneze starea de sănătate a candidatului (este/nu este în evidenţă cu boli cronice, şi care sunt acestea, dacă este cazul);
* 4 fotografii 3/4;
* în cazul studenţilor/absolvenţilor/exmatriculaţilor de la o altă facultate: adeverinţă din care să rezulte numărul de semestre urmate la buget/taxă și, numărul de semestre în care a beneficiat de bursă, dacă este cazul.
* Extras de cont al titularului (la o bancă agreată UAIC: BRD, BCR, BT, Raiffeisen, ING, Alpha Bank) în vederea efectuării operațiunilor de virament bancar care apar în perioada școlarizării (burse, restituiri taxe, premii etc.).În contractul de școlarizare va fi trecut contul IBAN, conform extrasului de cont depus la dosar. Dacă intervine o schimbare a datelor din extrasul de cont depus la dosar, studentul are obligația să anunțe, în termen de 5 zile lucrătoare, secretariatul facultății și să depună un nou extras de cont  **(Art. 62 din REGULAMENT** - <https://admitere.uaic.ro/wp-content/uploads/2023/02/Regulament-Admitere-Licenta-2023_site.pdf> **)**.

1. Preoţii vor prezenta recomandare de la protopopiatul de care aparţin, monahii de la stareţul mănăstirii în care vieţuiesc, iar stareţii de la exarhul locului; [↑](#footnote-ref-1)